CELEX: 32006R1134
Language: el
Date: 2006-07-25 00:00:00
Title: Κανονισμός (ΕΚ) αριθ. 1134/2006 της Επιτροπής, της  25ης Ιουλίου 2006 , για την τροποποίηση και τη διόρθωση του κανονισμού (ΕΚ) αριθ. 795/2004 σχετικά με τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον κανονισμό (ΕΚ) αριθ. 1782/2003 του Συμβουλίου

26.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 203/4
            
         
      ΚΑΝΟΝΙΣΜΌΣ (ΕΚ) αριθ. 1134/2006 ΤΗΣ ΕΠΙΤΡΟΠΉΣ
   
   της 25ης Ιουλίου 2006
   για την τροποποίηση και τη διόρθωση του κανονισμού (ΕΚ) αριθ. 795/2004 σχετικά με τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον κανονισμό (ΕΚ) αριθ. 1782/2003 του Συμβουλίου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (1), και ιδίως το άρθρο 145 στοιχείο δ) και το άρθρο 155,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 795/2004 της Επιτροπής, της 21ης Απριλίου 2004, σχετικά με τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον κανονισμό (ΕΚ) αριθ. 1782/2003 του Συμβουλίου για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς (2), θεσπίζει τους κανόνες εφαρμογής για το καθεστώς ενιαίας ενίσχυσης από το 2005.
            
         
               (2)
            
            
               Το παράρτημα I του κανονισμού (ΕΚ) αριθ. 795/2004 καθορίζει την ημερομηνία από την οποία επιτρέπονται προσωρινά οι δευτερεύουσες καλλιέργειες σε περιοχές στις οποίες τα σιτηρά συλλέγονται συνήθως νωρίτερα για κλιματολογικούς λόγους, όπως αναφέρεται στο άρθρο 51 στοιχείο β) του κανονισμού (ΕΚ) αριθ. 1782/2003. Ύστερα από αίτηση της Ισπανίας και της Γαλλίας, η ημερομηνία αυτή πρέπει να καθοριστεί για τα εν λόγω κράτη μέλη.
            
         
               (3)
            
            
               Κατά την προσθήκη νέων παραγράφων στο άρθρο 48α του κανονισμού (ΕΚ) αριθ. 795/2004 έγινε ένα λάθος. Με τον κανονισμό (ΕΚ) αριθ. 1701/2005 της Επιτροπής (3) και τον κανονισμό (ΕΚ) αριθ. 2183/2005 της Επιτροπής (4) προστέθηκαν δύο παράγραφοι που φέρουν τον ίδιο αριθμό 10. Για λόγους σαφήνειας, κρίνεται σκόπιμο να αντικατασταθούν οι παράγραφοι με την λανθασμένη αρίθμηση, οι οποίες ενδέχεται να προκαλέσουν σύγχυση, από νέες παραγράφους ορθά αριθμημένες.
            
         
               (4)
            
            
               Λάθος έγινε επίσης κατά τη σύνταξη μιας εκ των παραγράφων 10, εκείνης που προστέθηκε με τον κανονισμό (ΕΚ) αριθ. 2183/2005, που επιτρέπει στη Μάλτα και στη Σλοβενία να χορηγήσουν ενισχύσεις για τους ελαιώνες το 2006. Τα ανώτατα ποσά που προβλέπονται στην εν λόγω παράγραφο δεν είναι τα ενδεδειγμένα ποσά, διότι πρέπει να αντιστοιχούν στα ποσά τα οποία θα έπρεπε να έχουν υπολογισθεί για τους σκοπούς της ενιαίας ενίσχυσης. Συνεπώς, τα ποσά αυτά πρέπει να αντιστοιχούν στη συνιστώσα ελαιολάδου για τα κράτη μέλη που περιλαμβάνονται στο παράρτημα VΙΙΙα του κανονισμού (ΕΚ) αριθ. 1782/2003 για το 2006. Κρίνεται σκόπιμο να διορθωθεί η ανωτέρω διάταξη αναλόγως.
            
         
               (5)
            
            
               Ως εκ τούτου, πρέπει να τροποποιηθεί και να διορθωθεί ο κανονισμός (ΕΚ) αριθ. 795/2004 αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 795/2004 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Η παράγραφος 10 που προστέθηκε με τον κανονισμό (ΕΚ) αριθ. 2183/2005 και η παράγραφος 11 του άρθρο 48α του κανονισμού (ΕΚ) αριθ. 795/2004 αντικαθίστανται από το ακόλουθο κείμενο:
   
      «11.   Το 2006, η Μάλτα και η Σλοβενία δύνανται να χορηγήσουν ενίσχυση για τους ελαιώνες ανά ελαιοκομικό εκτάριο ΣΓΠ για πέντε το πολύ κατηγορίες εκτάσεων ελαιώνων σύμφωνα με το άρθρο 110θ παράγραφος 2 του κανονισμού (ΕΚ) αριθ. 1782/2003 και εντός του ορίου των ποσών που καθορίζονται αντιστοίχως σε 0,047 και 0,120 εκατ. ευρώ.
      12.   Για τη Σλοβενία, τα άρθρα 12 και 13 του κανονισμού (ΕΟΚ) αριθ. 1696/71 του Συμβουλίου (5) και ο κανονισμός (ΕΚ) αριθ. 1098/98 του Συμβουλίου (6) συνεχίζουν να ισχύουν αντιστοίχως, για τη συγκομιδή του 2006 και έως τις 31 Δεκεμβρίου 2006.
   
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Το άρθρο 2 εφαρμόζεται από την 1η Ιανουαρίου 2006.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουλίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 270 της 21.10.2003, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 319/2006 (ΕΕ L 58 της 28.2.2006, σ. 32).
   
      (2)  ΕΕ L 141 της 30.4.2004, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 658/2006 (ΕΕ L 116 της 29.4.2006, σ. 14).
   
      (3)  ΕΕ L 273 της 19.10.2005, σ. 6.
   
      (4)  ΕΕ L 347 της 30.12.2005, σ. 56.
   
      (5)  ΕΕ L 175 της 4.8.1971, σ. 1.
   
      (6)  ΕΕ L 157 της 30.5.1998, σ. 7.».
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ I
            
                        Κράτος μέλος
                     
                     
                        Ημερομηνία
                     
                  
                        Βέλγιο
                     
                     
                        15 Ιουλίου
                     
                  
                        Δανία
                     
                     
                        15 Ιουλίου
                     
                  
                        Γερμανία
                     
                     
                        15 Ιουλίου
                     
                  
                        Νότια Ελλάδα (Πελοπόννησος, Ιόνια νησιά, Δυτική Ελλάδα, Αττική, Νότιο Αιγαίο και Κρήτη)
                     
                     
                        20 Ιουνίου
                     
                  
                        Κεντρική και Βόρεια Ελλάδα (Ανατολική Μακεδονία και Θράκη, Κεντρική Μακεδονία, Δυτική Μακεδονία, Ήπειρος, Θεσσαλία, Στερεά Ελλάδα και Βόρειο Αιγαίο)
                     
                     
                        10 Ιουλίου
                     
                  
                        Ισπανία
                     
                     
                        1η Ιουλίου
                     
                  
                        Γαλλία: Aquitaine και Midi-Pyrénées
                     
                     
                        1η Ιουλίου
                     
                  
                        Γαλλία: Alsace, Auvergne, Bourgogne, Bretagne, Centre, Champagne-Ardenne, Corse, Franche-Comté, Ile-de-France, Languedoc-Roussillon, Limousin, Lorraine, Nord-Pas-de-Calais, Basse-Normandie, Haute-Normandie, Pays de Loire, Picardie, Poitou-Charentes, Provence-Alpes-Côte-d’Azur et Rhône-Alpes
                     
                     
                        15 Ιουλίου
                     
                  
                        Ιταλία
                     
                     
                        11 Ιουνίου
                     
                  
                        Αυστρία
                     
                     
                        30 Ιουνίου
                     
                  
                        Πορτογαλία
                     
                     
                        1η Μαρτίου»